Grehaun pemburu Rusia

Grehaun pemburu Rusia atau greyhound pemburu Rusia, lebih dikenali sebagai borzoi, atau juga dikenali sebagai anjing pemburu serigala Rusia, ialah satu baka anjing pemburu daripada jenis anjing pemburu penglihatan. Ia dahulunya digunakan untuk pemburuan serigala; sehingga tahun 1936, baka ini dikenali sebagai anjing pemburu serigala Rusia.

Etimologi
Dari segi sejarah, anjing pemburu penglihatan Rusia dinamai melalui istilah penerang dan bukan pula nama sebenar. "Bórzyj" ialah bentuk tunggal maskulin bagi kata sifat arkaik bahasa Rusia yang memaksudkan "pantas". "Borzája sobáka" ("anjing pantas") ialah istilah asasi yang digunakan oleh orang Rusia untuk anjing pemburu penglihatan, namun "sobáka" biasanya digugurkan. Nama "psovaja" diterbitkan daripada perkataan "psovina", yang memaksudkan "lapis bulu sutera beralun", seperti "xórtaja" (seperti dalam hortaya borzaya) yang memaksudkan "berbulu pendek". Di Rusia kini, baka yang umumnya dipanggil borzoi secara rasmi dikenali sebagai "rússkaja psóvaja borzája". Baka anjing pemburu penglihatan lain Rusia merupakan "stepnája borzája" (dari steppe), yang dipanggil "stepnój"; dan "krýmskaja borzája" (dari Krimea), yang dipanggil "krýmskoj".

Sejarah
Borzoi berasal dari Rusia abad keenam belas melalui penyilangan saluki dan anjing pemburu penglihatan Eropah dengan baka-baka berlapis bulu tebal Rusia.

Borzoi popular sesama tsar sebelum revolusi 1917. Selama berabad-abad, borzoi tidak dapat dibeli tetapi hanya diberikan sebagai hadiah daripada tsar. Pengiran Besar Nikolay Nikolayevich dari Russia membiakbakakan banyak borzoi di Perchino, estet persendirian beliau.

Russkaya psovaya borzaya diterima secara muktamad oleh Persekutuan Kinologi Antarabangsa pada tahun 1956.

Perihal

Penampilan
Borzoi ialah anjing pemburu penglihatan besar Rusia yang menyerupai sesetengah baka Asia Tengah seperti anjing pemburu Afghan, saluki, dan taigan Kyrgyz. Borzoi terdapat dengan pelbagai warna. Lapis bulu borzoi adalah bak sutera dan rata, kerap beralun atau sedikit keriting. Lapis bulu atas panjang adalah agak rata dengan tahap berlainan bagi keberalunan atau keritingan. Lapis bulu bawah lembut menebal semasa musim sejuk atau dalam iklim sejuk, tetapi digugurkan dalam cuaca panas untuk mengelakkan pemanasan berlebihan. Dari segi tekstur dan taburannya pada tubuh, lapis bulu borzoi adalah unik. Patut ada ropol pada lehernya, serta jumbai pada sukuan belakang dan ekornya. Borzoi mempunyai muncung panjang unik, yang berkemungkinan berasal daripada keleluhuran grehaun.

Perangai
Borzoi ialah baka anjing penyayang dan atletik dengan perangai tenang.

Dari segi kepatuhan, borzoi ialah pelajar memilih yang cepat menjadi bosan dengan kegiatan berulang dan ia dapat menjadi sukar diberi motivasi. Namun begitu, borzoi tentunya mampu mendapat kenikmatan dan berprestasi baik dalam ujian kepatuhan dan ketangkasan kompetitif dengan jenis pelatihan betul.

Galeri lapis bulu

Kesihatan
Sebuah kajian United Kingdom tahun 2024 mendapati purata jangka hayat sebanyak 12 tahun untuk borzoi, dengan saiz sampel sebanyak 43 ekor anjing, berbanding dengan 12.7 tahun untuk baka tulen dan 12 tahun untuk baka kacuk.

Sebuah kajian Amerika yang meneliti ekokardiograf daripada borzoi yang sihat secara klinikal mendapati bahawa 53.8% menghidap desiran jantung, 30.2% menghidap regurgitasi mitral berkesan atau ringan, 36.1% menghidap regurgitasi trikuspid ringan, dan 14.4% menghidap penyakit jantung.

Catatan

Rujukan

Bacaan lanjut

  Termasuk terjemahan The Perchino Hunt by His Excellency Dmitri Walzoff (1912).




Kategori:Baka anjing
Kategori:Baka anjing berasal dari Rusia
Kategori:Baka FCI
Kategori:Anjing pemburu penglihatan
Kategori:Pemburuan serigala